AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul [amendamentele] Parlamentului European la poziția Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUIprivind denumirile fibrelor textile și etichetarea corespunzătoare a produselor textile /* COM/2011/0423 final - 2009/0006 (COD) */





2009/0006 (COD) AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul [amendamentele] Parlamentului European la poziția Consiliului referitoare la propunerea de REGULAMENT AL PARLAMENTULUI EUROPEAN ȘI AL CONSILIULUI privind denumirile fibrelor textile și etichetarea corespunzătoare a produselor textile (Text cu relevanță pentru SEE) 1. Introducere În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz privind amendamentele propuse de Parlamentul European în a doua lectură. Comisia prezintă mai jos avizul său privind amendamentele propuse de Parlament. 2. Istoricul dosarului Data transmiterii propunerii către Parlamentul European și către Consiliu: 30 ianuarie 2009 Data avizului Parlamentului la prima lectură: 18 mai 2010 Avizul Comitetului Economic și Social: 16 decembrie 2009 Data adoptării poziției Consiliului: 6 decembrie 2010 Data acordului COREPER asupra compromisului la a doua lectură: 20 aprilie 2011 Data avizului Parlamentului la a doua lectură: 11 mai 2011 3. Obiectul propunerii comisiei Propunerea Comisiei a fost adoptată în contextul inițiativei pentru o mai bună reglementare. Obiectivul propunerii este de a simplifica și ameliora cadrul de reglementare existent pentru etichetarea produselor textile în scopul încurajării dezvoltării și utilizării de noi fibre, precum și de a promova inovarea în sectorul produselor textile și al confecțiilor. În vederea atingerii acestui obiectiv general, propunerea vizează să: · faciliteze procesul legislativ în scopul adaptării legislației la progresul tehnic prin înlocuirea celor trei directive existente printr-un regulament unic, fapt care ar evita transpunerea unor simple actualizări tehnice; · scurteze perioada dintre depunerea unei cereri și adoptarea denumirii unei fibre noi. 4. Avizul Comisiei privind amendamentele Parlamentului European Avizul Parlamentului European adoptat la 11 mai 2011 la a doua lectură reprezintă un compromis echilibrat, el aducând un număr limitat de amendamente la poziția Consiliului, în scopul punerii la dispoziția consumatorilor a mai multor informații în legătură cu prezența componentelor netextile de origine animală, cât și referitoare la compoziția produselor textile. O clauză de revizuire cuprinzătoare invită Comisia să examineze în continuare armonizarea etichetării produselor textile, luând în considerare un sistem de etichetare a locului de origine. Textul compromisului este conform cu obiectivul general al propunerii. Poziția Parlamentului este rezultatul unui compromis obținut în cadrul unui dezbateri tripartite desfășurate la 12 aprilie 2011. Compromisul a fost aprobat în Consiliu la 20 aprilie 2011. 5. Concluzie Comisia acceptă amendamentele votate de Parlamentul European la a doua lectură pe baza textului de compromis menționat anterior, elaborat de către Consiliu și Parlamentul European.